Viisinkertainen Oscar-ehdokas Albert Finney on kuollut - TV & elokuvat - Ilta-Sanomat
Julkaistu: 8.2. 17:08
8.2. 17:08
Brittiläinen tähtinäyttelijä Albert Finney on kuollut.
Brittinäyttelijä Albert Finneyhttps://www.is.fi/haku/?query=albert+finney on kuollut 82-vuotiaana, kertoo hänen perheensä edustaja. Hänen mukaansa Finney kuoli rauhallisesti lyhyen sairauden jälkeen lähimpien läsnä ollessa.
Hänet tunnetaan rooleistaan muun muassa elokuvissa Erin Brockovich (2000), Idän pikajunan arvoitus (1974) ja Annie (1982).
Albert Finney voitti urallaan lukuisia elokuva-alan merkittävimpiä palkintoja. (KUVA: Snap Stills/REX)
Idän pikajunan arvoituksessa hän esitti rakastettua Agatha Christienhttps://www.is.fi/haku/?query=agatha+christien luomaa mestarietsivät Hercule Poirot’ta. Finneyn yksi tunnetuimmista roolisuorituksista oli Winston Churchillinhttps://www.is.fi/haku/?query=winston+churchillin esittäminen elokuvassa The Gathering Storm.
Finney kuvattuna vuonna 2001 BAFTA-gaalassa. (KUVA: Kieran Doherty)
Finney sai urallaan neljä parhaan miespääosan Oscar-ehdokkuutta elokuvista Tom Jones, Idän pikajunan arvoitus, The Dresser ja Under The Volcano. Lisäksi hän oli ehdolla parhaan miessivusosan Oscar-palkinnon saajaksi roolistaan elokuvassa Erin Brockovich.
Hänen viimeiseksi elokuvakseen jäi James Bond -elokuva Skyfall (2012).
Finney kuvattuna elokuvassa The Gathering Storm. (KUVA: PF1)